सुनिश्चित करें कि आप टैटू बनवाने के लिए फिजिकली रेडी हैं परफेक्ट टैटू बनवाने के लिए होना चाहिए एक परफेक्ट प्लान
टैटू बनवाने से पहले सुनिश्चित करें कि आपके शरीर में पानी की मात्रा में कोई कमी न हो | टैटू बनवाने से 24 घंटे पहले तक खूब सारा पानी पिए और कोशिश करें कि शरीर में पानी की मात्रा पर्याप्त हो |   आपके शरीर को हाइड्रेटेड रखने के लिए कितने पानी की आवश्यकता है ये पूरी तरह से आपके शरीर पर निर्भर करता है | कुछ एक्सपर्ट्स दिन में 8 गिलास पानी पीने की सलाह देतें हैं पर ऐसा हो सकता है कि आपके शरीर को इससे भी ज्यादा पानी की आवश्यकता हो |  जब आपकी स्किन अच्छे से हाइड्रेटेड होती है तो यह टैटू बनवाने के लिए ज्यादा तैयार होती है | ऐसा होने से टैटू के लिए यूज़ होने वाली स्याही ज्यादा अच्छे से स्किन की ऊपरी सतह पर रम पाएगी | किसी रूखी-सूखी त्वचा पर टैटू बनवाने से दर्द और असहजता ज्यादा होती है | अगर आप चाहते है कि टैटू की प्रोसेस के दौरान कम से कम खून निकले तो आपको 24 घंटे से पहले से ही ऐसे खाद्य पदार्थों के सेवन से दूर रहना होगा जो आपके खून को पतला कर सकते हैं | इसका मतलब है कि टैटू बनवाने से पहले शराब का सेवन करना आपको भारी पड़ सकता है | इसके अलावा, टैटू बनवाने के 24 घंटे पहले एस्पिरिन (aspirin) जैसी दवाइयों के सेवन से बचे | एस्पिरिन में खून को पतला करने की क्षमता होती है इसीलिए इसे लेने से ज्यादा खून आने की संभावना हो सकती है | टैटू के साइज के अनुसार, हो सकता है आपको टैटू बनवाने में ज्यादा समय लगे तो ऐसे में आरामदायक कपड़ें पहनना एक अच्छा सुझाव है | आप पहले से ही टैटू बनवाने की प्रोसेस में इतना दर्द सहने वाले हैं तो तंग कपड़ें पहन कर अपनी परेशानी को और न बढ़ाएं |  इसके साथ-साथ जब आप ढीले और कम्फर्टेबल कपड़ें पहनते हैं तो टैटू आर्टिस्ट को टैटू बनाने वाली जगह तक पहुंचने में आसानी होती है | अगर आप शरीर के ऐसे भाग पर टैटू बनवाना चाहते है जो अक्सर कपड़ों से ढका रहता है, तो कोशिश करें कि ऐसा कुछ पहनें जिससे टैटू आर्टिस्ट को टैटू बनाने में कोई परेशानी न हो | उदहारण के लिए, अगर आप पैर पर टैटू बनवाना चाहते हैं तो शॉर्ट्स या स्कर्ट पहनना समझदारी की बात होगी ताकि टैटू आर्टिस्ट आसानी से टैटू बनाने वाली जगह पर बिना किसी खलल के आपका मनपसंद टैटू बना सकें | इसी तरह अगर आप अपने हाथ के ऊपरी हिस्से में टैटू बनवाने का सोच रहे हैं तो स्लीवलेस शर्ट पहनना ही बेहतर है | टैटू बनवाने से पहले भर-पेट खाना बहुत जरुरी है ताकि टैटू बनवाते समय आपको चक्कर या कमजोरी जैसी समस्या न हो | टैटू बनवाने का दर्द ही अपने आप में बहुत ज्यादा होता है और उस पर भूखे पेट होना प्रॉब्लम को और बढ़ा सकता है जैसे सर चकराना या बेहोश हो जाना |  कभी-कभी लो-ब्लड प्रेशर भी टैटू बनवाने के दर्द को और बढ़ा सकता है | या फिर ऐसी अवस्था में दर्द से बेहोश होने का खतरा भी रहता है | एक स्वस्थ और भरपूर भोजन आपको टैटू बनवाने के दर्द को सहने और एनर्जी देने के लिए काफी होता है | इससे कोई मतलब नहीं है कि आप क्या खातें हैं पर अगर यह भोजन आपको टैटू बनवाने की प्रोसेस के दौरान शक्ति देता हैं तो बात बन जायेगी | ऐसे भोजन का सेवन करें जिसमे प्रोटीन की प्रचुर मात्रा हो न कि शुगर पर जोर हो |  अगर आपको लगता हैं कि आपके टैटू का साइज बड़ा होने की वजह से आपको बहुत ज्यादा टाइम लगने वाला हैं तो अपने साथ कोई क्विक स्नैक (Quick snack) जैसे भुनी मूंगफली या मखाने साथ रख लें | आपके टैटू आर्टिस्ट को भी आपको एक छोटी सी ब्रेक देने में कोई प्रॉब्लम नहीं होगी क्योंकि उन्हें भी पता हैं कि टैटू बनवाने के दौरान पोषित होना जरूरी है | टैटू बनवाने से पहले आपको स्किन पर ज्यादा काम करने की जरुरत नहीं है | बस टैटू बनवाने से एक हफ्ता पहले से ही अपनी स्किन को रेगुलर मॉइस्चराइजर से नमी प्रदान करें | अगर आपकी स्किन रूखी है तो यह करना बेहद जरूरी है | और जहाँ आपको टैटू बनवाना है उस जगह को सनबर्न (Sunburn) होने से बचाएं | इसका मतलब जब भी घर से निकले सनस्क्रीन का प्रयोग जरूरी है |  वैसे तो टैटू बनवाने वाली जगह को शेव (Shave) करना जरूरी है लेकिन बहुत से टैटू आर्टिस्ट पहले से ही इन अनचाहे बालों को हटाने की सलाह नहीं देते | बल्कि वें टैटू बनाने से ठीक पहले ऐसा करते है ताकि किसी भी तरह की जलन टैटू प्रोसेस में खलल न डाल पाएं | एक टैटू डिज़ाइन आपके व्यक्तित्व को दर्शाता है और अपनी यही छवि आप पूरी दुनिया को दिखाते हैं | इसे दिमाग में रख कर कुछ क्रिएटिव सोचें क्योंकि यह आपके शरीर पर हमेशा के लिए रहने वाला है | इसीलिए इसका कुछ अलग होना बहुत मायने रखता है | उदहारण के लिए यह कोई ऐसा चिन्ह हो सकता है जिसका आपकी ज़िन्दगी में एक अलग ही मतलब है, कोई जानवर जिसे आप बहुत पसंद करते है या फिर कुछ ऐसे रंगों का इस्तेमाल जो आपकी ज़िन्दगी के सबसे स्पेशल टाइम को दर्शाते है |   टैटू आर्टिस्ट से अपॉइंटमेंट लेने से पहले ही अपना टैटू डिज़ाइन सोच लें | टैटू डिज़ाइन के बारें में सोचते हुए उसके साइज के बारें में जरूर सोचें | अगर आप ऐसा पहली बार कर रहें है तो छोटे टैटू से शुरुआत करें | ऐसा करने से आपको टैटू बनवाने के दौरान होने वाले दर्द और इससे उभरने का अनुभव हो जायेगा |  किसी ऐसे डिज़ाइन को चुने जिसे आप ज़िन्दगी भर सराह सकें | आप टैटू को हटवा भी सकते हैं लेकिन इसका दर्द शब्दों में बयान नहीं किया जा सकता | ऐसा करने में पैसा और टाइम जो लगेगा वो अलग | > शुरू से ही सोचें कि ये एक परमानेंट चीज़ हैं और ऐसा डिज़ाइन चुनें जो आपको हमेशा ख़ुशी दें | आप पहले से अपना डिज़ाइन सोच कर रख सकते हैं या फिर आप टैटू आर्टिस्ट से भी सलाह लें सकते हैं ताकि वह अपने अनुभव और क्रिएटिविटी के साथ कुछ अलग बना पाएं: अपने डिज़ाइन को दिमाग में रख, टैटू आर्टिस्ट को ढूंढें | आप किसी ऐसे टैटू आर्टिस्ट के पास जा सकते हैं जिसके बारें में आपको किसी दोस्त या जानकार ने बताया हो या फिर आप ऑनलाइन में अपना टैटू आर्टिस्ट बुक कर सकते हैं | एक बार टैटू आर्टिस्ट चुनने के बाद, उसके ऑनलाइन रिव्यु पढ़ना बिल्कुल न भूलें, उनके पोर्टफोलियो यानी अनुभव के बारें में जाने बिना टैटू न बनवाएं | अगर आपको उस टैटू आर्टिस्ट का स्टाइल या रेपुटेशन (Reputation) पसंद आती हैं और आपको लगता हैं कि यह आपके डिज़ाइन को सही रूप दे सकता हैं तो उसे बुक करें |   अधिकतर आर्टिस्ट टैटू आपकी स्किन पर बनाने से पहले पेपर पर उसका स्केच बनाते हैं ताकि आप सोच-समझ कर सही फैसला लें | अगर डिज़ाइन को लेकर आपके दिमाग में कुछ भी है जो आपको अच्छा नहीं लगता तो वह इसे वक़्त रहते ठीक कर सकता है | कुछ टैटू आर्टिस्ट इतने ज्यादा प्रसिद्ध होतें हैं कि उनकी अपॉइंटमेंट मिलना ही मुश्किल हो जाता है | कई बार तो आपको महीनों पहले ही अपॉइंटमेंट लेनी होती है | लेकिन फिर भी अगर आप जानते है कि इस टैटू आर्टिस्ट का काम बोलता हैं तो देर सही लेकिन काम बढ़िया हो | वैसे तो आप टैटू शरीर के किसी भी हिस्से पर बनवा सकते हैं लेकिन कुछ जगहों पर अन्य जगहों से ज्यादा दर्द होता हैं जिसका कारण होता हैं सवेंदनशीलता |  कोशिश कर अपने पहले टैटू को बनवाते हुए रिस्क न लें और इसे किसी ऐसी जगह पर बनवाएं जहाँ मॉस ज्यादा हो और वह जगह नाजुक न हो |इसका मतलब ऐसी जगह पर टैटू बनवाएं जहाँ हड्डी न हो |   उदहारण के लिए पिंडली में पैर के मुकाबले टैटू बनवाने में ज्यादा दर्द होगा क्योंकि पैर में टैटू बनवाते समय हड्डी पर जोर लगेगा | ऐसे क्षेत्र जैसे पैर, बाहों का अंदरूनी हिस्सा, पसलियों या फिर जांघें बहुत सवेंदनशील होती हैं | सामान्य रूप से ऐसे क्षेत्रों पर टैटू बनवाने की कोशिश न करें जहाँ हड्डी हो और जहाँ पर धूप कम लगती है | ऐसे क्षेत्र जो मुख्या रूप से ढके रहते हैं और धूप कम लगती हैं वें जरुरत से ज्यादा सवेंदनशील हो जाते हैं | ऐसे में टैटू बनवाते समय ज्यादा दर्द होने की संभावना रहती है | शुरुआत करने से पहले जरूर समझे कि दर्द कितना और कैसा हो सकता है | ऐसा करने से आप अपने आप को मानसिक रुप से तैयार कर पाएंगे | बहुत से लोग इस दर्द को ऐसा बताते हैं जैसे किसी सनबर्न्ड स्किन पर नाखूनों से खरोंचना | दर्द धीमा होता है लेकिन तब तक जब तक सुई नस को न लगे, हड्डी या हड्डी के पास न चुभे या फिर बार-बार एक ही जगह न लगे | कुछ ऐसी टोपिकल अनेस्थेटिक (topical anesthetics) मरहम होती है जिसे कुछ टैटू आर्टिस्ट तब इस्तेमाल करते है जब आप दर्द न सह पा रहे हो | कुछ ऐसी टोपिकल अनेस्थेटिक मरहम होती है जिसे कुछ टैटू आर्टिस्ट तब इस्तेमाल करते है जब आप दर्द न सह पा रहे हो |  लेकिन इस तरह की अनेस्थेटिक का यूज़ करने से टैटू का रंग हल्का हो सकता है और साथ ही साथ इसे पूरी तरह ठीक होने में भी वक़्त लग सकता है | आप इसके बारें में अपने टैटू आर्टिस्ट से पूछ सकते हैं लेकिन अधिकतर आर्टिस्ट इन सबका इस्तेमाल करने से दूर ही रहते हैं | पानी से दूर रखें और कई हफ़्तों तक अपने टैटू को धूप से बचाने की पूरी कोशिश करें | इसका मतलब हैं सोच-समझ कर फैसला लें कि टैटू बनवाने का सही समय क्या हो | उदहारण के लिए, अगर आप छुट्टियां मनाने कही जा रहे हैं जहाँ स्विमिंग या पानी में की जाने वाली एक्टिविटी हो तो वहां जाने से पहले टैटू बनवाने का सोचें भी नहीं | आपका टैटू आर्टिस्ट टैटू बनाने के बाद आपको इसकी देखभाल करने के तरीकें बतायेगा जैसे कब बैंडेज उतारनी है, कब इसे साफ़ करना है और किन-किन बातों का ध्यान रखना हैं ताकि आपको पता चलता रहें कि जख्म भर रहा है | अगर आपके दिमाग में टैटू से जुड़ा कुछ भी सवाल है तो टैटू आर्टिस्ट से बेझिझक पूछें | अगर बाद में भी आपका कोई सवाल हैं तो आप टैटू शॉप पर कॉल करके भी अपने सवाल पूछ सकतें हैं |
अपने आप को हाइड्रेटेड रखें: खून के पतला होने से बचें: कम्फर्टेबल कपड़ें पहनें: अपॉइंटमेंट (appointment) से पहले कुछ खाएं: अपनी स्किन को तैयार करें: एक सुन्दर डिज़ाइन के बारें में सोचें: टैटू आर्टिस्ट की सलाह लें: सोचें कि आपको टैटू शरीर के किस हिस्से पर बनवाना है: दर्द को समझें: टैटू बनवाने के बाद की देखभाल भी हैं जरूरी:
https://www.wikihow.com/Prepare-for-a-Tattoo https://www.wikihow.com/Prepare-for-a-Tattoo
Making Sure You are Physically Ready Planning the Perfect Tattoo